CELEX: 32014D0448
Language: hr
Date: 2014-07-08 00:00:00
Title: 2014/448/EU: Provedbena odluka Komisije оd 8. srpnja 2014. o izmjeni Provedbene odluke 2014/178/EU u pogledu afričke svinjske kuge u Latviji (priopćeno pod brojem dokumenta C(2014) 4925)  Tekst značajan za EGP

10.7.2014   
            
            
               HR
            
            
               Službeni list Europske unije
            
            
               L 201/31
            
         PROVEDBENA ODLUKA KOMISIJE
   оd 8. srpnja 2014.
   o izmjeni Provedbene odluke 2014/178/EU u pogledu afričke svinjske kuge u Latviji
   
      
         (priopćeno pod brojem dokumenta C(2014) 4925)
      
   
   (Tekst značajan za EGP)
   
      (2014/448/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. studenoga 1989. o veterinarskim pregledima u trgovini unutar Zajednice u cilju uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima koji se primjenjuju u trgovini određenim živim životinjama i proizvodima unutar Zajednice u cilju uspostave unutarnjeg tržišta (2), a posebno njezin članak 10. stavak 4.,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi, (3) a posebno njezin članak 4. stavak 3.,
   budući da:
   
               (1)
            
            
               Direktivom Vijeća 2002/60/EZ (4) utvrđuju se minimalne mjere koje se primjenjuju unutar Unije za kontrolu afričke svinjske kuge, uključujući mjere koje je potrebno poduzeti u slučaju izbijanja afričke svinjske kuge, a posebno u slučajevima kada se sumnja na ili je potvrđena prisutnost afričke svinjske kuge kod divljih svinja.
            
         
               (2)
            
            
               Provedbena odluka Komisije 2014/178/EU (5) donesena je kao odgovor na prisutnost afričke svinjske kuge u određenim državama članicama. U toj se Odluci utvrđuju i u popis u Prilogu uvrštavaju područja ograničenog pristupa razvrstana po razini rizika s obzirom na epidemiološku situaciju. Tom se Odlukom utvrđuju i zdravstvena pravila za životinje kojima se uređuje premještanje, otpremanje i označivanje svinja i određenih proizvoda svinjskog podrijetla iz pogođenih država članica kako bi se spriječilo širenje bolesti na druga područja Unije.
            
         
               (3)
            
            
               Dana 26. lipnja 2014. u Latviji su zabilježeni slučajevi afričke svinjske kuge kod divljih svinja, konkretno divljih nedomaćih svinja, koji su nastali kao posljedica unošenja virusa afričke svinjske kuge iz susjednih trećih zemalja u kojima je ta bolest prisutna. Na istom je području zabilježeno i unošenje virusa na dva mala poljoprivredna gospodarstva niske razine biosigurnosti. U procjeni opasnosti koju predstavlja trenutačna epidemiološka situacija te pojave bolesti moraju se razmotriti zajedno sa slučajevima zabilježenima kod divljih nedomaćih svinja u blizini vanjskih granica Unije. U cilju usmjeravanja mjera kontrole i sprečavanja širenja bolesti te kako bi se spriječilo nepotrebno ometanje trgovine unutar Unije i izbjeglo da treće zemlje nametnu neopravdane prepreke trgovini, potrebno je žurno utvrditi popis zaraženih područja u Latviji na temelju rizika koji ta bolest predstavlja za Uniju i u suradnji s dotičnom državom članicom.
            
         
               (4)
            
            
               Stoga je Provedbenu odluku 2014/178/EU potrebno izmijeniti kako bi se u dio I. i dio II. Priloga toj Odluci uvrstila odgovarajuća područja Latvije.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilog Provedbenoj odluci 2014/178/EU mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 8. srpnja 2014.
      
         
            Za Komisiju
         
         Tonio BORG
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  SL L 18, 23.1.2003., str. 11.
   
   
      (4)  Direktiva Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (SL L 192, 20.7.2002., str. 27.).
   
      (5)  Provedbena odluka Komisije 2014/178/EU od 27. ožujka 2014. o mjerama kontrole zdravlja životinja u pogledu afričke svinjske kuge u određenim državama članicama (SL L 95, 29.3.2014., str. 47.).
   
      PRILOG
      Prilog Provedbenoj dluci 2014/178/EU mijenja se kako slijedi:
      
                  (1)
               
               
                  U dijelu I. dodaje se sljedeća točka:
                  „3.   Latvija
                  
                  Sljedeća područja u Latviji:
                  
                               
                           
                           
                              U okrugu Rēzeknes općine Stoļerovas, Griškānu, Čornajas, Lūznavas, Maltas, Feimaņu, Silmalas i Ozolaines.
                           
                        
                               
                           
                           
                              U okrugu Riebiņi općine Riebiņu, Rušonas i Silajāņu.
                           
                        
                               
                           
                           
                              U okrugu Preiļi općine Pelēču, Preiļu i Aizkalnes.
                           
                        
                               
                           
                           
                              U okrugu Ludza općine Cirmas, Pureņu, Ņukšu, Isnaudas, Pildas, Nirzas i Briģu.
                           
                        
                               
                           
                           
                              U okrugu Zilupe općine Lauderu i Zaļesjes.
                           
                        
                               
                           
                           
                              U okrugu Daugavpils općine Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores i Maļinovas.
                           
                        
                               
                           
                           
                              Cijeli okrug Ciblas.”
                           
                        
            
                  (2)
               
               
                  U dijelu II. dodaje se sljedeća točka:
                  „3.   Latvija
                  
                  Sljedeća područja u Latviji:
                  
                               
                           
                           
                              U okrugu Rēzeknes općine Pušas, Mākoņkalna i Kaunatas.
                           
                        
                               
                           
                           
                              Cijeli okrug Dagdas.
                           
                        
                               
                           
                           
                              U okrugu Aglonas općine Šķeltovas, Grāveru i Kastuļinas.
                           
                        
                               
                           
                           
                              Cijeli okrug Krāslavas.
                           
                        
                               
                           
                           
                              U okrugu Ludza općine Rundēnu i Istras.
                           
                        
                               
                           
                           
                              U okrugu Zilupe općina Pasienas.”